ПРОТОКОЛ № 12
от заседанието на Комисия „Международна дейност” на ВСС, 
проведено на 16.03.2016 г.

	Днес, 16.03.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев
				       Милка Итова 

	На заседанието присъстват експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Проект на програма във връзка с организирането на конференция с международно участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Комисия „Международна дейност”
Р Е Ш И:

	1.1 ИЗПРАЩА Проекта на програма във връзка с организирането на конференция с международно участие под надслов „Реформа на съдебната власт в България” на всички постоянни комисии на ВСС, които са дали предложения за теми за включване в програмата, както следва: Комисия по анализ и отчитане степента на натовареност на органите на съдебната власт, Комисия по дисциплинарните производства, Комисия по предложенията и атестирането и комисия „Професионална квалификация информационни технологии и статистика”, за посочване дали поддържат предложените от тях теми за включване в окончателната програма на Конференцията.
	1.2 Възлага на експертите от дирекция „Международна дейност” да коригират План-сметката по направените предложения и след получаване на исканата информация по т.1.1 да актуализират проекта на програма. 

2. ОТНОСНО: Изпълнение на решение на комисия „Международна дейност” по протокол № 11/09.03.2016 г. относно информация от компетентността на Висшия съдебен съвет по Национален доклад за 2016 г. за България.

Комисия „Международна дейност”
Р Е Ш И:

2.1 ПРЕДЛАГА НА ВСС ДА ПРИЕМЕ ЗА СВЕДЕНИЕ информацията от Висшия съдебен съвет, адресираща напредъка в областта „съдебна реформа” от Националния доклад за 2016 г. за България. 
2.2 ВЪЗЛАГА на експертите от дирекция „Международна дейност” след одобряване на информацията от ВСС, същата да се преведе на английски език и изпрати по електронна поща на Министерство на финансите. 

Предложението да се внесе като допълнителна точка за заседание на ВСС на   17.03.2016 г.

3. ОТНОСНО: Информация относно Европейския портал за електронно правосъдие, предоставена от Министерство на правосъдието (МП) в отговор на писмо Изх. № 11-06-1246/15 от 24.02.2016 г. и среща, проведена във Висшия съдебен съвет.

Комисия „Международна дейност”
Р Е Ш И:

3.1 ПРИЕМА ЗА СВЕДЕНИЕ предоставената от Министерство на правосъдието информация относно отговорни дирекции от МП, както и други органи, които следва да поддържат актуална информация в Европейския портал за електронно правосъдие, както и информацията относно конкретните служители в Министерство на правосъдието, отговарящи за отделните правни инструменти на Европейския съюз и, респективно, изпълняват функции на Централни органи по тях. 
3.2 Информацията е предоставена на националните лица за контакт и членовете на Националната съдебна мрежа по граждански и търговски дела, както и на Валери Михайлов – директор на дирекция „Информационни технологии и съдебна статистика“ по компетентност, във връзка с решение на ВСС по протокол №10/ 25.02.2016 г.  

4. ОТНОСНО: Решение на комисия „Бюджет и финанси“ на Висшия съдебен съвет по протокол № 9/9.03.2016 г., т. 27 относно мотивирано предложение на комисия „Международна дейност“ по протокол № 09/24.02.2016 г. 

Комисия „Международна дейност”
Р Е Ш И:

4.1 ПРИЕМА ЗА СВЕДЕНИЕ решение на комисия „Бюджет и финанси“ на Висшия съдебен съвет по протокол № 9/9.03.2016 г., т. 27 относно мотивирано предложение на комисия „Международна дейност“ по протокол № 09/24.02.2016 г.
4.2  Да се уведоми Богдана Желявска – национално лице за контакт на НСМГТД – граждански дела за решението на комисия „Бюджет и финанси”  по протокол № 9/9.03.2016 г., т. 27  

5. ОТНОСНО: Писмо от Секретариата на Балканската и Евро-средиземноморската мрежа на съдебните съвети във връзка с предстояща среща на Изпълнителния борд, която ще се проведе на 21-22 април 2016 г. 

Комисия „Международна дейност”
Р Е Ш И:
5.1 Предлага участие в предстоящата среща на Изпълнителния борд, която ще се проведе на 21ви и 22ри април 2016 г., по покана от Секретариата на Балканската и Евро-средиземноморска мрежа на съдебните съвети, да вземат  Димитър Узунов – представляващ ВСС и Михаил Кожарев – член на ВСС и член на комисия „Международна дейност”. 
5.2 Решението на комисията да се изпрати на КБФ, по компетентност.

6. ОТНОСНО: Писмо от Секретариата на Балканската и Евро-средиземноморската мрежа на съдебните съвети с приложен образец за събиране на информация за органите на държавите-членки на Мрежата.

Комисия „Международна дейност”
Р Е Ш И:

6.1 ПРИЕМА ЗА СВЕДЕНИЕ писмото от Секретариата на Балканската и Евро-средиземноморска мрежа на съдебните съвети с приложен образец за събиране на информация за органите на държавите-членки на Мрежата.
6.2 ОДОБРЯВА попълнения образец за събиране на информация. Всеки от членовете на комисията, който има бележки и допълнения към предоставената информация да ги предостави на дирекция „Международна дейност”, в срок до 18.03.2016 г.
6.3 ВЪЗЛАГА на експертите от дирекция „Международна дейност” да преведат попълнения образец и да го изпратят до Секретариата на Балканската и Евро-средиземноморска мрежа на съдебните съвети, в указания срок. 

7. ОТНОСНО: Удължаване на срока на командироване на Петя Пешева –Манолова - прокурор в Софийска районна прокуратура, командирован национален експерт в Европейската служба за борба с измамите (OLAF) на Европейската комисия, гр. Брюксел, Белгия, за срок от 2 години, считано от 16.04.2016 г. до 15.04.2018 г.

Комисия „Международна дейност”
Р Е Ш И:

7.1 ПРИЕМА за сведение получените становища от Сотир Цацаров - главен прокурор на Република България, Петър Белчев – районен прокурор на Софийска районна прокуратура и Христо Динев - градски прокурор на Софийска градска прокуратура, относно удължаването на срока на командироване на Петя Пешева-Манолова - прокурор в Софийска районна прокуратура, командирован национален експерт в Европейската служба за борба с измамите (OLAF) на Европейската комисия.
7.2 ПРЕДЛАГА НА ВСС да вземе решение за удължаване на срока на командироване на Петя Пешева-Манолова - прокурор в Софийска районна прокуратура, командирован национален експерт в Европейската служба за борба с измамите (OLAF) на Европейската комисия, гр. Брюксел, Белгия, за срок от 2 години, считано от 16.04.2016 г. до 15.04.2018 г.
7.3 Разходите за медицинска застраховка са за сметка на ВСС.

Предложението да се внесе в заседание на ВСС на 17.03.2016 г.

8. ОТНОСНО: Писмо от Европейската мрежа на съдебните съвети (ЕМСС) с информация относно Правила на ЕМСС за възстановяване на разходи за 2016 г. и определяне на дата за провеждане на семинар за служители, организиран от ЕМСС.

Комисия „Международна дейност”
Р Е Ш И:
8.1 ПРИЕМА ЗА СВЕДЕНИЕ Правилата за възстановяване на разходи на ЕМСС за 2016 г.
8.2  ИЗПРАЩА Правилата за възстановяване на разходи на ЕМСС за 2016 г. на Димитър Тончев - главен секретар на ВСС, ведно с информацията за семинара за служители, организиран от ЕМСС, който ще се проведе в периода 30 юни - 1 юли 2016 г. в гр. Брюксел, Белгия, съобразно решение на КМД по т. 4 от протокол № 10/ 02.03.2016 г. 
Главният секретар да уведоми КМД и КБФ за определения служител от дирекция „Международна дейност” за участие в семинара.
8.3 Пътните разходи, разходите за дневни пари за 2 дни и разходите за медицинска застраховка за участие в семинара са за сметка на Висшия съдебен съвет.
8.4 Разходите за една нощувка са за сметка на организаторите.
8.5 ИЗПРАЩА преписката на комисия „Бюджет и финанси“ за сведение и по компетентност.

Предложението да се внесе за разглеждане на заседание на ВСС на 31.03.2016 г.

Забележка: Съгласно Правилата за възстановяване на разходите за участие в дейностите на ЕМСС се възстановяват пътни разходи в размер до 250 евро за един участник от институция член на ЕМСС.

9. ОТНОСНО: Покана за кандидати за Изпълнителния борд и Президентство на Европейската мрежа на съдебните съвети (ЕМСС). 

Комисия „Международна дейност”
Р Е Ш И:

9.1 Отлага разглеждането за следващото заседание на комисията.
9.2 ВЪЗЛАГА на експертите от дирекция „Международна дейност” да съберат информация кои са членовете на Изпълнителния борд на ЕМСС към настоящия момент, както и кои са били действащите до момента президенти на ЕМСС.

10. ОТНОСНО: Изпълнение на решение на комисия „Международна дейност” по протокол № 11/09.03.2016 г., т. 5 относно Проекта на правила за реда и организацията при извършване на писмени преводи за нуждите на Висшия съдебен съвет.

Комисия „Международна дейност”
Р Е Ш И:

10.1 ОДОБРЯВА Правила за реда и организацията при извършване на писмени преводи за нуждите на Висшия съдебен съвет както и образец на заявка.
10.2 Правилата за реда и организацията при извършване на писмени преводи за нуждите на Висшия съдебен съвет както и образец на заявка да се изпратят на комисия „Бюджет и финанси” за сведение.
 
11. ОТНОСНО: Изпълнение на решение на комисия „Международна дейност” по протокол № 11/09.03.2016 г., т. 6 относно Проекта на покана за свикване на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес”.
Комисия „Международна дейност”
Р Е Ш И:

11.1 ОДОБРЯВА Проекта на покана за свикване на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес”.
 
12. ОТНОСНО: Изпълнение на решение на комисия „Международна дейност” по протокол № 11/09.03.2016 г., т. 3 относно предложение за законодателни промени в Закона за съдебната власт с оглед установяване на ред и практика по отношение на участието на магистрати в работата на европейски и международни институции.

Комисия „Международна дейност”
Р Е Ш И:

12.1 При изготвяне на Закона за изменение и допълнение на Закона за съдебната власт да се предвиди текст, въвеждащ ограничение за срока на ползване на неплатен отпуск, като в случаите, когато този срок надвишава 1 година, щатната длъжност, заемана от магистрата да може да се счита свободна. След завръщане, магистратът да се възстановява на длъжност съдия, прокурор или следовател, заемана преди излизането в неплатен отпуск. При изготвяне на текста да се вземат предвид аналогичните разпоредби в тази област от Кодекса на труда и Закона за държавния служител. 
	12.2 Решението по т.12.1 да се изпрати на Работната група по изготвяне на проект на ЗИД на ЗСВ към Министерство на правосъдието, по Тема 3 – Атестиране и кариерно развитие. 

13. ОТНОСНО: Писмо получено по електронна поща от Йоана Кузай – координатор – „Приятели на ERA”(Академия по европейско право) във връзка с покана за членство в Асоциацията „Приятели на ERA” от д-р Волфганг Хойзел, директор на Академия по европейско право.

Комисия „Международна дейност”
Р Е Ш И:

13.1 ПРИЕМА ЗА СВЕДЕНИЕ предоставената информация. 
13.2 ИЗРАЗЯВА съгласие за присъединяване на ВСС към Асоциацията „Приятели на ЕRA”.
13.3 ИЗПРАЩА преписката на комисия „Бюджет и финанси“ за становище.

Предложението да се внесе за разглеждане на заседание на ВСС след становище на КБФ.

РАЗНИ:

14. ОТНОСНО: Писма от Мира Иванова – държавен експерт, дирекция „Стратегическо развитие и програми”, Министерство на правосъдието относно предварителна програма за мисията на ЕК по Механизма за сътрудничество и оценка, която ще се проведе 20 - 22 април 2016 г.

Комисия „Международна дейност”
Р Е Ш И:

14.1 Предлага срещата с ЕК по Механизма за сътрудничество и оценка да се проведе на 20 април 2016 г. (сряда), предвид провеждане на заседание на ВСС на 21.04.2016 г. Да се предвиди самостоятелно участие на представителите на ВСС, поради повечето теми, които налагат повече от един представител на ВСС в срещата, т.е нецелесъобразна е съвместна среща с Инспектората към ВСС. Да се уведоми МП.
14.2 Предложението на комисията да се предостави на Димитър Узунов - представляващ ВСС.
14.2 Отправя молба към всички постоянни комисии на ВСС да предоставят информация за напредъка на България по МСО за периода 1 януари – 31 март 2016 г. съгласно писмото  от Министерство на правосъдието, в срок до 31.03.2016 г. 

15. ОТНОСНО: Писмо по електронна поща от Алина Барбулеску – правен съветник, Върховен съвет на магистратурата на Румъния относно предоставяне на информация и споделяне на добри практики.

Комисия „Международна дейност”
Р Е Ш И:

15.1 Приема за запознаване писмо по електронна поща от Алина Барбулеску – правен съветник, Върховен съвет на магистратурата на Румъния относно предоставяне на информация и споделяне на добри практики.
15.2 Отлага разглеждането за следващото заседание на комисията.

16. ОТНОСНО: Информация от Генералния Секретариат на Съвета на Европа относно заключенията на Съвета по Механизма за сътрудничество и проверка, приети по общи въпроси на 15.03.2016 г.

Комисия „Международна дейност”
Р Е Ш И:
16.2 Приема за запознаване информацията от Генералния Секретариат на Съвета на Европа относно заключенията на Съвета по Механизма за сътрудничество и проверка, приети по общи въпроси на 15.03.2016 г.
15.2 Отлага разглеждането за следващото заседание на комисията.

По предложение на Соня Найденова се включва допълнителна точка 

17. ОТНОСНО: Обсъждане резултатите от проведена Годишна среща на членовете на Национална съдебна мрежа за международно сътрудничество по наказателни дела в Република България на 16.03.2016 г.

Комисия „Международна дейност”
Р Е Ш И:

	17.1 Приема за сведение Споразумение с Националната прокурорска мрежа за международно и правно сътрудничество.
17.2 ПРЕДЛАГА НА ВСС да одобри членовете на Националната съдебна мрежа за международно сътрудничество по наказателни дела в Република България за контактни точки в Европейската съдебна мрежа.

Предложението да се внесе за разглеждане на заседание на ВСС на 24.03.2016 г.

По предложение на Магдалена Лазарова се включва допълнителна точка
 
18. ОТНОСНО: Провеждане на информационна среща на членовете на Висшия съдебен съвет с посланиците на държавите-членки на Европейския съюз (ЕС), на Кралство Норвегия и на Съединените американски щати, както и с ръководителите на Представителството на Европейската комисия в Република България, съгласно решение на комисията по протокол № 10/02.03.2016 г..
Комисия „Международна дейност”
Р Е Ш И:

18.1 В изпълнение на решение на комисията от 02.03.2016 г. и в предвид предстоящата мисия на ЕК на 20-22 април 2016 г.  предлага на Димитър Узунов – представляващ ВСС да подпише поканите до посланиците на държавите-членки на Европейския съюз (ЕС), на Кралство Норвегия и на Съединените американски щати, както и до ръководителя на Представителството на Европейската комисия в Република България, като предлага срещата да се проведе  на 11.04.2016 г. от 14.00 часа. в сградата на ВСС. 
18.2 Да се уведомят председателите на всички постоянни комисии на ВСС за решението, като същите подготвят своите становища и презентации по предстоящата среща, в срок до 31.03.2016 г.

Информацията за предстоящата среща да се обсъди на работно заседание на ВСС на 06.04.2016 г.

                                 ПРЕДСЕДАТЕЛ НА
                                            КОМИСИЯ „МЕЖДУНАРОДНА ДЕЙНОСТ”:/П/
	                  СОНЯ НАЙДЕНОВА